བལ་ཡུལ་གྱི་སྲིད་བློན་གསར་པ་ཀཱེ་པི་ཤར་མཱ་ཨཽ་ལི་ཡིས་རྒྱལ་དོན་འཚམས་འདྲི་དང་པོ་རྒྱ་གར་ལ་བྱ་རྒྱུའི་འཆར་གཞི་ཡོད་པའི་ཐད་རྒྱ་ནག་གཞུང་གིས་བློ་འཚབ་བྱེད་ཀྱི་ཡོད་པའི་རྣམ་པ་ཡོད་ཅིང་དེ་ཡང་དེང་སྐབས་བལ་ཡུལ་གྱི་ལྷོ་ཕྱོགས་ཏཱི་རཱ་ཡི་མངའ་ཁུལ་གྱི་ནང་ཟང་ཟིང་གི་གནས་ཚུལ་བྱུང་བའི་རྐྱེན་གྱིས་རྒྱ་གར་གཞུང་གིས་བལ་ཡུལ་ལ་རྒྱུན་མཁོའི་དངོས་ཟོག་གི་རིགས་སྐྱེལ་འདྲེན་བྱེད་མཚམས་བཞག་པར་བརྟེན་བལ་ཡུལ་ལ་སྣུམ་དང་སོལ་རླངས་སོགས་རྒྱུན་མཁོའི་དངོས་ཟོག་གི་རིགས་ལྡེང་ངེས་མེད་པའི་དཀའ་ངལ་ཆེན་པོ་ཞིག་འཕྲད་ཀྱི་ཡོད་པས་རྒྱུ་རྐྱེན་འདི་ལ་བརྟེན་ནས་བལ་ཡུལ་གྱི་སྲིད་བློན་གྱིས་སྔར་སྲོལ་བརྩི་མེད་དུ་བཏང་སྟེ་རྒྱ་གར་ལ་རྒྱལ་དོན་འཚམས་འདྲིར་མ་བསྐྱོད་གོང་སྔོན་ལ་རྒྱ་ནག་ལ་བསྐྱོད་སྲིད་པའི་སྐོར་ཉེ་དུས་གནས་ཚུལ་མང་པོ་ཞིག་ཐོན་ཡོད་པ་རེད་འོན་ཀྱང་མཐའ་དོན་དུ་བལ་ཡུལ་གྱི་སྲིད་བློན་གྱིས་རྒྱལ་དོན་འཚམས་འདྲི་དང་པོ་རྒྱ་གར་ལ་བྱ་རྒྱུའི་ཐག་གཅོད་བྱས་པའི་སྐོར་གནས་ཚུལ་ཐོན་གྱི་ཡོད་པ་དེའི་ཐད་རྒྱ་ནག་གི་གཞུང་འབྲེལ་མི་སྣ་ཚོས་བློ་འཚབ་བྱས་ཏེ་བལ་ཡུལ་གྱི་གཞུང་འབྲེལ་མི་སྣར་དེའི་སྐོར་འདྲི་བརྩད་མང་པོ་བྱེད་ཀྱི་ཡོད་ལུགས་རྗོད་ཀྱི་ཡོད་པ་རེད།